**Z á p i s n i c a**

**zo zasadania obecného zastupiteľstva konaného dňa 11. 3. 2022 vo Vyšnom Klátove**

Prítomní: podľa pripojenej prezenčnej listiny

**P r o g r a m:**

 1. Otvorenie

 2. Určenie návrhovej komisie, overovateľov zápisnice a zapisovateľa

 3. Schválenie programu

 4. Kontrola plnenia uznesení

 5. Schválenie akčného plánu PHRSR na roky 2022 – 2027

 6. Schválenie komunitného plánu – dodatok

 7. Výmena pozemkov medzi obcou a Ing. Fitere

 8. Ponukový list na výstavbu oporného múra na ihrisku a v cintoríne

 9. Rôzne

 - 690.výročie obce – ďalšie informácie ohľadom programu

 - zorganizovanie brigády na jarné upratovanie ak to situácia dovolí

 /určiť približný termín/

 - zorganizovanie stolnotenisového veľkonočného turnaja

 - zorganizovanie turnaja v minifutbale /určiť približný termín/

 - výrez stromov – požiadavka

 - oprava informačných tabúľ

 - ponuka heraldických reklamných predmetov

 - výber vozíka pre dom smútku

 - petícia za vyhlásenie referenda o zmene počtu volebných obvodov - ZMOS

 - informácia zo zasadania ZMOR

 - opatrenie a požiadavky na zabezpečenie ochrany lesov pred požiarmi

10. Návrh na uznesenie

11. Záver

R o k o v a n i e

k bodu č. 1/ Otvorenie

 Zasadanie OZ otvoril a viedol starosta obce Ondrej Jusko. Oboznámil prítomných s programom zasadania, ktorý bol jednomyseľne schválený.

k bodu č. 2/ Voľba návrhovej komisie, overovateľov zápisnice a zapisovateľa

 Do návrhovej komisie boli navrhnutý Ing. Alena Cirnerová a Jozef Macko. Za overovateľov zápisnice boli určený František Harčár a Štefan Juhás. Za zapisovateľku bola určená Dana Michalanská.

k bodu č. 3/ Schválenie programu zasadania

 Starosta predniesol program zasadania ktorý bol poslancami schválený .

k bodu č. 4/ Kontrola plnenia uznesení

 Starosta po prečítaní kontroly plnenia uznesenia konštatoval, že uznesenie z predchádzajúceho OZ bolo splnené okrem uznesenia č. 11.

k bodu č. 5/ Schválenie návrhu akčného plánu pre spoločné PHRSR v ramci UMRU na roky 2022 – 2027

 Starosta obce v tomto bode oboznámil poslancov s akčným plánom na budúce roky 2022-2027. Akčný plán bol poslancom zaslaný emailom na pripomienkovanie. Je spracovaný ako vykonávacia časť k PHRSR podľa rozvojových tém, oblastí, cieľov a opatrení. Jednotlivé ciele budú postupne zapracovávané do budúceho PHRSR. Tento akčný plán bol poslancami schválený.

k bodu č. 6/ Schválenie komunitného plánu – dodatok č. 1

 Starosta obce oboznámil poslancov s vypracovaným dodatkom č. 1 ku komunitnému plánu sociálnych služieb obce Vyšný Klátov na roky 2018-2023, ktorý bol jednomyseľne poslancami schválený.

k bodu č. 7/ Výmena pozemkov medzi obcou a Ing. Fitere

 Pán Ing. Marcel Fitere podal na obecný úrad žiadosť s návrhom na zámenu pozemkov v našej obci. Poslanci túto zámenu odsúhlasili s tým že pán Ing. Fitere doloží geometrický plán a návrh zámennej zmluvy.

k bodu č. 8/ Ponukový list na výstavbu oporného múra na ihrisku a v cintoríne

 V tomto bode starosta oboznámil prítomných s vypracovanou ponukou oporného múra na ihrisku a v cintoríne. Jedná sa o betónové platne s výškou 2 m. Poslanci túto ponuku zobrali na vedomie.

K bodu č. 9/ Rôzne

- 690.výročie obce – ďalšie informácie ohľadom programu

 V tomto bode sa hovorilo o oslavách 690. výročia obce . Pán Talian nám zaslal ponukový list na zabezpečenie osláv v ktorom sa jedná o dodanie 3 veľkých stanov, pivných setov pre 200 hostí, pódia, osvetlenia, DJ, ozvučenia, montáž, demontáž a doprava a iné. Bolo dohodnuté, že starosta obce ho oslovi aby urobil podrobnú kalkuláciu jednotlivých položiek.

 - zorganizovanie brigády na jarné upratovanie ak to situácia dovolí

 /určiť približný termín/

 Tu bolo dohodnuté, že brigáda na jarné upratovanie sa uskutoční 30. 4. 2022 v spolupráci s Pozemkovým spoločenstvom a občanmi obce.

 - zorganizovanie stolnotenisového veľkonočného turnaja

 V tomto bode sa dohodlo že stolnotenisový turnaj sa uskutoční 23. 4. 2022 v sále kultúrneho domu.

 - zorganizovanie turnaja v minifutbale /určiť približný termín/

 Tento bod programu sa presúva na najbližšie zasadanie OZ.

 - výrez stromov – požiadavka

 Na okresný úrad sme podali žiadosť o výrub stromov v cintoríne, v materskej škôlke a v parku v strede obce. Bola urobená osobná obhliadka pracovníčkou okresného úradu,

ktorá vydá stanovisko k žiadosti.

 - oprava informačných tabúľ

 V tomto bode sa hovorilo o tom, že je potrebné opraviť informačné tabule , na ktorých sú už popraskané plexiskla, prehnité niektoré drevené časti. Je potrebné urobiť kompletnú rekonštrukciu informačných tabúľ.

 - ponuka heraldických reklamných predmetov

 Navštívil nás p. Kročko z Prešova, ktorý nás oslovil s ponukou heraldických reklamných predmetov.

 - výber vozíka pre dom smútku

 V tomto bode poslanci zrušili uznesenie č. 11/2022 z 11. 2. 2022 , ktoré sa týkalo nákupu vozíka pre dom smútku.

 - petícia za vyhlásenie referenda o zmene počtu volebných obvodov - ZMOS

 V tomto bode starosta oboznámil poslancov zo zámerom usporiadať petičnú akciu v rámci ZMOS ktorá rieši budúce voľby do poslaneckej snemovne SR viac komorovým systémom podľa krajov a nie ako je teraz. Poslanci OZ schválili uvedený návrh a zapojili sa do kampane pre vyhlásenie referenda o zmene počtu volebných obvodov.

 - informácia zo zasadania ZMOR

 Starosta v tomto bode informoval poslancov o tom, že na zasadaní ZMOR starostovia za región Rudohorie odsúhlasili 3.000 € na pomoc ukrajinským utečencom. Ďalej hovoril o tom, že najbližšie zasadanie ZMOR sa uskutoční v našej obci 28. 4. 2022. Hovoril tu aj o tom, že dni obce Rudohoria sa uskutočnia 11. 6. 2022 v obci Malá Ida.

 - opatrenie a požiadavky na zabezpečenie ochrany lesov pred požiarmi

 Starosta prečítal poslancom opatrenia a základné požiadavky na zabezpečenie ochrany lesov pred požiarmi, ktoré nám zaslalo okresné riaditeľstvo hasičského a záchranného zboru Košice – okolie.

K bodu č. 10/ Návrh na uznesenie

k bodu č. 11/ Záver

 Po ukončení programu starosta obce poďakoval všetkým prítomným za ich aktívnu účasť.

Overovatelia zápisnice: Starosta obce:

František Harčár Ondrej Jusko

Štefan Juhás